xml version="1.0" encoding="UTF-8"?


Az Európai Unió C 133I/2023


| | | |
| --- | --- | --- |
| | | ISSN 1977-0979 |
| Az Európai Unió Hivatalos Lapja | | C 133I |
| European flag | | |
| Magyar nyelvű kiadás | Tájékoztatások és közlemények | 66. évfolyam 2023. április 17. |

---

| | | |
| --- | --- | --- |
| Tartalom | | Oldal |
| | II   Közlemények | |
| | AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ KÖZLEMÉNYEK | |
| | Európai Bizottság | |
| 2023/C 133 I/01 | [A bizottság közleménye – A bizottsági közlemény módosítása – A gépjárművek értékesítésére és javítására, valamint a gépjármű-pótalkatrészek forgalmazására vonatkozó megállapodásokban szereplő vertikális korlátozásokról szóló kiegészítő iránymutatás](http://publications.europa.eu/resource/uriserv/OJ.CI.2023.133.01.0001.01.HUN.xhtml) | [1](#CI2023133HU.01000101.doc) |

---

| | |
| --- | --- |
| HU | |

---

II Közlemények

AZ EURÓPAI UNIÓ INTÉZMÉNYEITŐL, SZERVEITŐL, HIVATALAITÓL ÉS ÜGYNÖKSÉGEITŐL SZÁRMAZÓ KÖZLEMÉNYEK

Európai Bizottság

| | | | |
| --- | --- | --- | --- |
| 2023.4.17. | HU | Az Európai Unió Hivatalos Lapja | CI 133/1 |

---

A BIZOTTSÁG KÖZLEMÉNYE

A bizottsági közlemény módosítása – A gépjárművek értékesítésére és javítására, valamint a gépjármű-pótalkatrészek forgalmazására vonatkozó megállapodásokban szereplő vertikális korlátozásokról szóló kiegészítő iránymutatás

(2023/C 133 I/01)

1.

A gépjárművek értékesítésére és javítására, valamint a gépjármű-pótalkatrészek forgalmazására vonatkozó megállapodásokban szereplő vertikális korlátozásokról szóló kiegészítő iránymutatással kapcsolatos bizottsági közlemény [(1)](#ntr1-CI2023133HU.01000101-E0001) a következőképpen módosul:

2.

A (2) bekezdés („az Európai Unió működéséről szóló szerződés 101. cikke (3) bekezdésének vertikális megállapodások és összehangolt magatartások csoportjaira történő alkalmazásáról szóló, 2010. április 20-i 330/2010/EU bizottsági rendelet”) helyébe a következő szöveg lép: „az Európai Unió működéséről szóló szerződés 101. cikke (3) bekezdésének vertikális megállapodások és összehangolt magatartások csoportjaira történő alkalmazásáról szóló, 2022. május 10-i (EU) 2022/720 bizottsági rendelet”. A 3. lábjegyzet tartalmának helyébe a „[HL L 134., 2022.5.11., 4. o.](http://publications.europa.eu/resource/oj/JOL_2022_134_R_TOC)”, a 4. lábjegyzet tartalmának helyébe pedig a „[HL C 248., 2022.6.30., 1. o.](http://publications.europa.eu/resource/oj/JOC_2022_248_R_TOC)” szöveg lép.

3.

A (17) bekezdés helyébe a következő szöveg lép:

| | |
| --- | --- |
| „(17) | Nem részesülhetnek a gépjárművekre vonatkozó csoportmentességben azok a megállapodások, amelyek különösen súlyos korlátozásokat tartalmaznak. E korlátozások felsorolását az általános vertikális csoportmentességi rendelet 4. cikke és a gépjárművekre vonatkozó csoportmentességi rendelet 5. cikke tartalmazza. Mivel a különösen súlyos korlátozások olyan súlyos versenykorlátozások, amelyek esetében feltételezhető, hogy általában nettó kárt okoznak a versenynek, a Bizottság értékelését a következő megfontolások fogják vezérelni a gépjárműágazat különösen súlyos korlátozásokat tartalmazó vertikális megállapodásainak értékelésekor: a) amennyiben egy megállapodás az általános vertikális csoportmentességi rendelet 4. cikke és a gépjárművekre vonatkozó csoportmentességi rendelet 5. cikke szerinti különösen súlyos korlátozást tartalmaz, a megállapodás valószínűleg a Szerződés 101. cikke (1) bekezdésének hatálya alá tartozik; valamint b) az olyan megállapodás, amely az általános vertikális csoportmentességi rendelet 4. cikke és a gépjárművekre vonatkozó csoportmentességi rendelet 5. cikke szerinti különösen súlyos korlátozást tartalmaz, valószínűleg nem teljesíti a Szerződés 101. cikke (3) bekezdésének feltételeit. A vállalkozás azonban bizonyíthatja, hogy egyedi esetben az ilyen megállapodás megfelel a Szerződés 101. cikkének (3) bekezdésében foglalt feltételeknek. Ebből a célból a vállalkozásnak annak bizonyítása során, hogy a Szerződés 101. cikke (3) bekezdésében foglalt valamennyi feltétel teljesül, alá kell támasztania, hogy a hatékonyságnövekedés valószínűsíthetően a különösen súlyos korlátozás megállapodásba foglalásának következménye.” |

4.

A (19) bekezdés helyébe a következő szöveg lép:

| | |
| --- | --- |
| „(19) | Az »eredeti alkatrészek vagy felszerelések« olyan alkatrészek vagy felszerelések, amelyeket a gépjármű gyártója által a kérdéses gépjármű összeszereléséhez szükséges alkatrészek vagy felszerelések gyártására vonatkozóan megadott előírásoknak és gyártási szabványoknak megfelelően gyártanak (lásd a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről szóló, 2018. május 30-i (EU) 2018/858 európai parlamenti és tanácsi rendelet [(2)](#ntr2-CI2023133HU.01000101-E0002) 55. cikke (5) bekezdésének második bekezdését).” |

5.

A (21) bekezdés első mondata helyébe a következő szöveg lép:

„Az általános vertikális csoportmentességi rendelet 4. cikkének f) pontja szerint különösen súlyos korlátozásnak minősül az alkatrészek szállítója és az ilyen alkatrészeket beépítő vevő közötti olyan megállapodás, amely megakadályozza vagy korlátozza a szállítót abban, hogy az alkatrészeket a végső felhasználóknak, a független javítóműhelyeknek, nagykereskedőknek vagy a vevő által az áruinak javításával vagy karbantartásával meg nem bízott szolgáltatóknak értékesítse.”

6.

A (26) bekezdés utolsó két mondata helyébe a következő szöveg lép:

„Az öt éven túl hallgatólagosan meghosszabbítható versenytilalmi kötelezettségekre vonatkoznak a csoportmentességi rendeletek, feltéve, hogy a vevő észszerű felmondási idővel és észszerű költséggel ténylegesen újratárgyalhatja vagy felmondhatja a kötelezettséget tartalmazó vertikális megállapodást, ami lehetővé teszi számára, hogy az ötéves időszak lejárta után ténylegesen szállítót váltson.”

7.

A (31) bekezdés helyébe a következő szöveg lép:

„Az általános vertikális csoportmentességi rendelet 1. cikke (1) bekezdésének f) pontja szerint » a versenytilalmi kötelezettség olyan közvetlen vagy közvetett kötelezettség, amelynek értelmében a vevő nem gyárt, vásárol, ad el vagy értékesít viszonteladás keretében a szerződés szerinti árukkal vagy szolgáltatásokkal versengő árut vagy szolgáltatást, illetve a vevőt terhelő olyan közvetlen vagy közvetett kötelezettség, amelynek értelmében az érintett piacon a szerződés szerinti áruk és szolgáltatások, valamint azok helyettesítői tekintetében – az előző naptári évi beszerzései értéke, vagy ahol ez bevett ágazati gyakorlat, mennyisége alapján számítva – a vevő összbeszerzésének több mint 80 %-a a szállítótól vagy a szállító által megjelölt másik vállalkozástól kell hogy származzék «.”

8.

A (34) bekezdésben a 19. lábjegyzet tartalma helyébe a következő szöveg lép: „Lásd az általános vertikális iránymutatás 310. bekezdését”.

9.

A (38) bekezdésben „az általános vertikális iránymutatás VI.2.1. szakasza” helyébe „az általános vertikális iránymutatás 8.2.1. szakasza” lép.

10.

A (40) bekezdésben „az általános vertikális iránymutatás VI.2.1. szakasza” helyébe „az általános vertikális iránymutatás 8.2.1. szakasza” lép.

11.

A (44) bekezdés első mondata helyébe a következő szöveg lép:

| | |
| --- | --- |
| „(44) | Míg a minőségi kritériumok közvetett módon korlátozzák a forgalmazók vagy javítóműhelyek számát azáltal, hogy olyan feltételeket írnak elő, amelyeket nem tudnak mindannyian teljesíteni, a mennyiségi kritériumok közvetlenül korlátozzák a forgalmazók vagy javítóműhelyek számát, például a számuk rögzítésével.” |

12.

A (46) bekezdés helyébe a következő szöveg lép:

| | |
| --- | --- |
| „(46) | A szelektív forgalmazásra vonatkozó megállapodások értékelésére az általános vertikális iránymutatás 4.6.2. szakaszában meghatározott általános alapelvek alapján kerül sor. A csoportmentességi rendeletek mentesítik a szelektív forgalmazásra vonatkozó megállapodásokat, függetlenül a termék jellegétől és attól, hogy ezek mennyiségi vagy minőségi szelektív kritériumokat alkalmaznak, amennyiben a felek piaci részesedése nem haladja meg a 30 %-ot. A mentességnek azonban az a feltétele, hogy a megállapodások nem tartalmaznak sem az általános vertikális csoportmentességi rendelet 4. cikkében, sem a gépjárművekre vonatkozó csoportmentességi rendelet 5. cikkében meghatározott különösen súlyos korlátozásokat, sem az általános vertikális csoportmentességi rendelet 5. cikkében ismertetett kizárt korlátozásokat, amelyek nem választhatók el a megállapodás többi részétől. Abban az esetben, ha a kizárt korlátozás elválasztható, a vertikális megállapodás fennmaradó része továbbra is csoportmentességben részesül.” |

13.

A (47) bekezdés helyébe a következő szöveg lép:

| | |
| --- | --- |
| „(47) | Az általános vertikális csoportmentességi rendeleten belül három különösen súlyos korlátozás vonatkozik kifejezetten a szelektív forgalmazásra. 4. cikk c) pontjának i. alpontja különösen súlyosnak minősíti az arra vonatkozó korlátozást, hogy a szelektív forgalmazási rendszer tagjai milyen területen, illetve milyen vevők számára értékesíthetik aktívan vagy passzívan a szerződéses árukat vagy szolgáltatásokat. E különösen súlyos korlátozás alól vannak kivételek, mint például a szállító számára fenntartott vagy a szállító által legfeljebb öt kizárólagos forgalmazónak kiosztott területre vagy ügyfélcsoportra irányuló aktív eladások korlátozása a szelektív forgalmazási rendszer tagjai és közvetlen vevői részére (az általános vertikális csoportmentességi rendelet 4. cikke c) pontja i. alpontjának (1) bekezdése); a szelektív forgalmazási rendszer működési területén található, nem engedélyezett forgalmazóknak történő aktív vagy passzív értékesítés korlátozása a szelektív forgalmazási rendszer tagjai és ügyfeleik számára (az általános vertikális csoportmentességi rendelet 4. cikke c) pontja i. alpontjának (2) bekezdése); a szelektív forgalmazási rendszer tagjai letelepedési helyének korlátozása (az általános vertikális csoportmentességi rendelet 4. cikke c) pontja i. alpontjának (3) bekezdése); egy szelektív forgalmazási rendszer nagykereskedőként működő tagjai által a végső felhasználók részére történő aktív vagy passzív értékesítések korlátozása (az általános vertikális csoportmentességi rendelet 4. cikke c) pontja i. alpontjának (4) bekezdése); valamint azon képesség korlátozását, hogy beépítés céljára szállított összetevőket értékesítsen aktívan vagy passzívan olyan ügyfelek számára, amelyek azokat a szállító által előállított árukkal azonos típusú áruk gyártásához használnák fel (az általános vertikális csoportmentességi rendelet 4. cikke c) pontja i. alpontjának (5) bekezdése). Az általános vertikális csoportmentességi rendelet 4. cikke c) pontjának ii. alpontja különösen súlyosnak minősíti a szelektív forgalmazási rendszeren belül végrehajtott keresztszállítások korlátozását a kereskedelem azonos vagy különböző szintjein működő forgalmazók között. Az általános vertikális csoportmentességi rendelet 4. cikke c) pontjának iii. alpontja – az általános vertikális csoportmentességi rendelet 4. cikke c) pontja i. alpontjának (1) és (3) bekezdésében említett kivételek sérelme nélkül – különösen súlyosnak minősíti a kiskereskedelmi szinten működő szelektív forgalmazási rendszer tagjai által a végső felhasználóknak történő aktív vagy passzív értékesítés korlátozását. E három különösen súlyos korlátozás kiemelt jelentőséggel bír a gépjármű-forgalmazás szempontjából.” |

14.

Az (51) bekezdésben a „4. cikk c) pontja” szövegrész helyébe a „4. cikk c) pontjának iii. alpontja” lép.

15.

Az (53) bekezdés helyébe a következő szöveg lép:

| | |
| --- | --- |
| „(53) | Az általános vertikális iránymutatás (146) bekezdése kifejti, hogy a szelektív forgalmazás által előidézett, versenyt érintő lehetséges kockázatok közé tartozik a márkán belüli verseny csökkenése, valamint – különösen halmozott hatás esetén – bizonyos típusú forgalmazók kizárása, valamint a verseny enyhítése, továbbá a szállítók és vevők közötti összejátszás megkönnyítése a vevők számának korlátozása miatt.” |

16.

Az (54) bekezdés utolsó mondata helyébe a következő szöveg lép:

„Amennyiben az ezen iránymutatás (43) bekezdésében meghatározott három feltétel teljesül, a tisztán minőségi szelektív forgalmazás kívül eshet a Szerződés 101. cikke (1) bekezdésének hatályán.”

17.

A (60) bekezdés utolsó mondata helyébe a következő szöveg lép:

„Ennek érdekében három olyan konkrét magatartásformára kell különös figyelmet fordítani, amelyek korlátozhatják az ilyen versenyt, nevezetesen a független szereplők alapvető anyagokhoz való hozzáférésének akadályozására, a jogszabályi és/vagy kibővített jótállásokkal való, a független javítóműhelyek kizárását célzó visszaélésre, illetve a szerződéses javítóműhely-hálózatokhoz való hozzáférés feltételeinek nem minőségi szempontokhoz történő kötésére.”

18.

A (62) bekezdést megelőző cím helyébe a következő szöveg lép:

„A független szereplők alapvető anyagokhoz való hozzáférése.”

19.

A (62) bekezdés helyébe a következő szöveg lép:

| | |
| --- | --- |
| „(62) | A tisztán minőségi szelektív forgalmazás kívül eshet a Szerződés 101. cikke (1) bekezdésének hatályán, feltéve, hogy az ezen iránymutatás (43) bekezdésében meghatározott három feltétel teljesül. Mindemellett a szerződéses javítóműhelyekkel és/vagy alkatrész-forgalmazókkal kötött, minőségi szelektív forgalmazásra vonatkozó megállapodásokra alkalmazható a Szerződés 101. cikkének (1) bekezdése, amennyiben a megállapodásokkal összefüggésben a felek bármelyike oly módon jár el, hogy azzal független szereplőket zár ki a piacról, például azáltal, hogy nem teszi számukra elérhetővé a javításhoz és karbantartáshoz nélkülözhetetlen műszaki információkat, szerszámokat, képzést és a járművek által generált adatokat. Ezen összefüggésben a független szereplők fogalma magában foglalja a független javítóműhelyeket, a pótalkatrészgyártókat és forgalmazókat, a javításhoz szükséges felszerelések vagy szerszámok gyártóit és forgalmazóit, a műszaki információk és a járművek által generált adatok kiadóit, az autóklubokat, az országúti segélyszolgálatokat, az ellenőrzési és tesztelési szolgáltatásokat nyújtó szereplőket és a javítóműhelyeknek képzést nyújtó szereplőket.” |

20.

A szöveg a (62) bekezdés után a következő (62a) bekezdéssel egészül ki:

| | | | | | | | |
| --- | --- | --- | --- | --- | --- | --- | --- |
| „(62a) | Annak mérlegelésekor, hogy egy adott információ – például az ezen iránymutatás 62. bekezdésében meghatározott inputkategóriákba tartozó információk – visszatartása vezethet-e ahhoz, hogy az adott megállapodások a Szerződés 101. cikke (1) bekezdésének hatálya alá kerülnek, számos tényezőt figyelembe kell venni, beleértve a következőket: | | | | --- | --- | | a) | a kérdéses információ visszatartása érezhetően befolyásolja-e a független szereplők azon képességét, hogy feladataikat ellássák, és versenypiaci nyomást fejtsenek ki (vagyis a tétel a javításhoz és karbantartáshoz nélkülözhetetlen); | | | | | --- | --- | | b) | a szóban forgó információ elérhető-e az érintett szerződéses javítóműhely-hálózat tagjai számára; ha ezt a szerződéses hálózat számára bármilyen formában hozzáférhetővé tették, akkor azt a független szereplők számára is megkülönböztetéstől mentes módon hozzáférhetővé kell tenni; | | | | | --- | --- | | c) | a szóban forgó információt végső soron [(3)](#ntr3-CI2023133HU.01000101-E0003) gépjárművek javításához és karbantartásához fogják-e felhasználni, vagy pedig más célra [(4)](#ntr4-CI2023133HU.01000101-E0004), például pótalkatrészek vagy szerszámok gyártásához.” | |

21.

Az új (62a) bekezdés után a cikk a következő (62b) bekezdéssel egészül ki:

| | |
| --- | --- |
| „(62b) | A javításhoz és karbantartáshoz nélkülözhetetlen – például az ezen iránymutatás 62. bekezdésében meghatározott inputkategóriákba tartozó – adott információt biztonsági okokból történő visszatartásának mérlegelésekor a feleknek meg kell vizsgálniuk, hogy az adott információ visszatartása arányos eszköz-e a szóban forgó biztonsági aggályok kezelésére. Ezért különösen azt kell megvizsgálniuk, hogy elegendők-e a kevésbé korlátozó intézkedések.” |

22.

A szöveg a (63) bekezdés előtt a következő címmel egészül ki:

„Műszaki információk”.

23.

A (63) bekezdés eleje a következő szöveggel egészül ki:

| | |
| --- | --- |
| „(63) | A műszaki információk a javítási és karbantartási tevékenységekkel kapcsolatos alapvető információnak minősülhetnek. Annak meghatározásához, hogy egy adott műszaki információ alapvető inputot jelent-e a javítási és karbantartási tevékenységekhez, az ezen iránymutatás (62a) bekezdésében meghatározott kritériumokat kell figyelembe venni. A műszaki információkat meg kell különböztetni az egyéb típusú információktól, például a kereskedelmi információktól [(5)](#ntr5-CI2023133HU.01000101-E0005), amelyek jogszerűen visszatarthatók.” |

24.

A (65) bekezdés helyébe a következő szöveg lép:

| | |
| --- | --- |
| „(65) | A gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről szóló, 2018. május 30-i (EU) 2018/858 európai parlamenti és tanácsi rendelet többek között rendelkezik a gépjárművek javítására és karbantartására vonatkozó információk terjesztésére szolgáló rendszerről. Továbbá az (EU) 2018/858 európai parlamenti és tanácsi rendelet X. mellékletének a jármű fedélzeti diagnosztikai információihoz, továbbá a járműjavítási és -karbantartási információkhoz való szabványosított hozzáférés, valamint a járműbiztonsági információkhoz való hozzáférésre vonatkozó követelmények és eljárások tekintetében történő módosításáról szóló, 2021. május 20-i (EU) 2021/1244 felhatalmazáson alapuló bizottsági rendelet [(6)](#ntr6-CI2023133HU.01000101-E0006) egyedi eljárást határoz meg a független szereplők járműbiztonsági funkciókhoz való hozzáférésének jóváhagyására és engedélyezésére vonatkozóan. A Bizottság figyelembe fogja venni e rendeleteket az olyan esetek értékelésekor, amelyekben felmerül a javításhoz és karbantartáshoz szükséges műszaki információk visszatartásának gyanúja.” |

25.

A (66) bekezdés helyébe a következő szöveg lép:

| | |
| --- | --- |
| „(66) | A technológiai haladással jár, hogy a műszaki információ fogalma változik. Jelenleg a műszaki információk közé sorolhatók például – a frissítésekkel együtt – azon szoftverek, hibakódok és egyéb paraméterek, amelyek a szállító által javasolt beállítások kezdeti elvégzésekor és visszaállításakor szükségesek az elektronikus vezérlőegységek (ECU-k), a fejlett vezetéstámogató rendszerek és az elektromos járművek akkumulátorkezelő rendszerének működtetéséhez, a gépjármű-azonosító számok vagy egyéb azonosító módszerek, az alkatrész-katalógusok, járműjavítási és -karbantartási eljárások, a gyakorlati tapasztalatból származó, jellemzően egy adott típust vagy (gyártási) tételt érintő problémákra kidolgozott megoldások, valamint a visszahívásról és egyéb, a szerződéses javítóműhely-hálózaton belül térítésmentesen elvégeztethető javításokról szóló értesítések. Szintén műszaki információnak [(7)](#ntr7-CI2023133HU.01000101-E0007) minősül az alkatrész kódja, illetve bármely egyéb olyan információ, amely alapján azonosítják egy adott gépjárműhöz szükséges, a gyártó védjegyével ellátott megfelelő alkatrészt (azaz azt az alkatrészt, amelyet a gyártó saját szerződéses javítóműhely-hálózati tagjainak küldene a szóban forgó jármű javításához), csakúgy, mint az egyes pótalkatrészek beszereléséhez szükséges aktiválási kódok. Az (EU) 2018/858 rendeletben található vonatkozó követelmények és felsorolások is iránymutatásként veendők figyelembe arra vonatkozóan, hogy a Bizottság mit tekint műszaki információnak a Szerződés 101. cikkének alkalmazása céljából.” |

26.

A (67) bekezdés utolsó mondata helyébe a következő szöveg lép:

„A Szerződés 101. cikke azonban nem kötelezi arra a szállítót, hogy szabványformában vagy meghatározott technikai rendszeren keresztül – mint pl. az egyes áruk Kombinált Nómenklatúra szerinti besorolásáról szóló, 2009. március 18-i 295/2009/EK bizottsági rendeletben [(8)](#ntr8-CI2023133HU.01000101-E0008) előírt EN ISO 18541 – 2014 szabvány vagy bármilyen más formátum vagy technikai rendszer – szolgáltasson műszaki információt.”

27.

A szöveg a (67) bekezdés után a következő címmel és a (67a) bekezdéssel egészül ki:

„Járművek által generált adatok

| | |
| --- | --- |
| (67a) | Amennyiben a járművek által generált adatok elengedhetetlenek a javításhoz és a karbantartáshoz, az ezen iránymutatás (62)–(67) bekezdésében foglalt megfontolások alkalmazandók az adatok független szereplők számára való hozzáférhetőségére is. Annak meghatározásához, hogy egy jármű által generált adott adat alapvető inputot jelent-e a javítási és karbantartási tevékenységekhez, az ezen iránymutatás (62a) bekezdésében meghatározott kritériumokat kell figyelembe venni. Ezzel összefüggésben iránymutatásként a meglévő szabványokat és az (EU) 2018/858 rendelet vonatkozó követelményeit kell használni [(9)](#ntr9-CI2023133HU.01000101-E0009).” |

28.

A szöveg a (68) bekezdés előtt a következő címmel egészül ki:

„Szerszámok és képzés”.

29.

A (68) bekezdés helyébe a következő szöveg lép:

| | |
| --- | --- |
| „(68) | Amennyiben a szerszámok és/vagy képzések elengedhetetlenek a javításhoz és a karbantartáshoz, az ezen iránymutatás (62)–(67) bekezdésében foglalt megfontolások alkalmazandók ezek független szereplők számára való hozzáférhetőségére is. Annak meghatározásához, hogy egy adott szerszám és/vagy képzés alapvető inputot jelent-e a javítási és karbantartási tevékenységekhez, az ezen iránymutatás (62a) bekezdésében meghatározott kritériumokat kell figyelembe venni. Ebben az összefüggésben a »szerszámok« kifejezés magában foglalja az elektronikus diagnosztikai és egyéb, javításhoz szükséges szerszámokat és a hozzájuk tartozó, rendszeresen frissített szoftvereket, valamint a fenti szerszámokhoz kapcsolódó, értékesítés utáni szolgáltatásokat.” |

30.

A szöveg a (68) bekezdés után a következő címmel és a (68a) bekezdéssel egészül ki:

„Egyéb szempontok

| | |
| --- | --- |
| (68a) | Egy adott információ – például az ezen iránymutatás (62)–(68) bekezdéseiben meghatározott kategóriákba tartozó alapvető input – visszatartása, beleértve a járművek által generált adatokat is, amelyeket a gépjárműgyártók nem bocsátanak az érintett szerződéses javítóműhely-hálózat tagjainak rendelkezésére, a Szerződés 102. cikke szerinti visszaélésnek minősülhet, amennyiben az erőfölényben lévő szállító az ilyen információt független gazdasági szereplőktől visszatartja [(10)](#ntr10-CI2023133HU.01000101-E0010).” |

---

[(1)](#ntc1-CI2023133HU.01000101-E0001)  [HL C 138., 2010.5.28., 16. o.](http://publications.europa.eu/resource/oj/JOC_2010_138_R_TOC)

[(2)](#ntc2-CI2023133HU.01000101-E0002)  [HL L 151., 2018.6.14., 1. o.](http://publications.europa.eu/resource/oj/JOL_2018_151_R_TOC)

[(3)](#ntc3-CI2023133HU.01000101-E0003)  Mint például a gépjármű-javítóműhelyek ellátása érdekében a kiadók számára szolgáltatott információk.

[(4)](#ntc4-CI2023133HU.01000101-E0004)  Javításhoz vagy karbantartáshoz felhasznált információnak kell tekinteni a pótalkatrész gépjárműbe történő beszereléséhez vagy egy szerszám gépjárműn való alkalmazásához felhasznált információt, míg a kialakításra, a pótalkatrész gyártásának módjára és az ahhoz felhasznált anyagokra vonatkozó információk nem tekinthetők e kategóriába tartozóknak és így visszatarthatók.

[(5)](#ntc5-CI2023133HU.01000101-E0005)  Ezen iránymutatás alkalmazásában a kereskedelmi információt a javító és karbantartó vállalkozás működése során felhasználja, de az nem szükséges a gépjárművek javításához és karbantartásához. Ilyen információ pl. a számlázási szoftver vagy a szerződéses hálózaton belül alkalmazott óradíjak mértéke.

[(6)](#ntc6-CI2023133HU.01000101-E0006)  [HL L 272., 2021.7.30., 16. o.](http://publications.europa.eu/resource/oj/JOL_2021_272_R_TOC)

[(7)](#ntc7-CI2023133HU.01000101-E0007)  Nem engedhető meg, hogy a független szereplőnek meg kelljen vásárolnia a pótalkatrészt annak érdekében, hogy hozzájusson ehhez az információhoz.

[(8)](#ntc8-CI2023133HU.01000101-E0008)  [HL L 95., 2009.4.9., 7. o.](http://publications.europa.eu/resource/oj/JOL_2009_095_R_TOC)

[(9)](#ntc9-CI2023133HU.01000101-E0009)  Ez magában foglalja az ilyen adatok független szereplők számára való rendelkezésre állását a nagytávolságú vezeték nélküli hálózatok által támogatott javítási és karbantartási tevékenységek elvégzéséhez. Lásd az (EU) 2018/858 rendelet 61. cikkének (11) bekezdését.

[(10)](#ntc10-CI2023133HU.01000101-E0010)  Arról, amikor az uniós bíróságok által az EUMSZ 102. cikke alapján végzett vizsgálat szerint a szolgáltatás megtagadása visszaélésszerűnek minősül, lásd többek között: C-7/97. sz. ügy, Oscar Bronner GmbH & Co. KG kontra Mediaprint Zeitungs- und Zeitschriftenverlag GmbH & Co. KG, Mediaprint Zeitungsvertriebsgesellschaft mbH & Co. KG és Mediaprint Anzeigengesellschaft mbH & Co. KG, ECLI:EU:C:1998:569; C-241/91 P. és C-242/91 P. sz. egyesített ügyek, Radio Telefis Eireann (RTE) és Independent Television Publications Ltd (ITP) kontra Bizottság, ECLI:EU:C:1995:98; T-201/04. sz. ügy, Microsoft Corp. kontra Bizottság, ECLI:EU:T:2007:289; valamint C-165/19 P. sz. ügy, Slovak Telekom, a.s. kontra Bizottság, ECLI:EU:C:2021:239.

---